stanford-oval/wikipedia huggingface dataset:
อุทกภัยในประเทศไทย พ.ศ. 2555
ภาคใต้ > จังหวัดกระบี่

วันที่ 29 พฤษภาคม พ.ศ. 2555 ที่จังหวัดกระบี่ สภาพอากาศในพื้นที่ยังมีฝนตกลงมาอย่างหนักและมีลมพายุพัดแรงเป็นวันที่ 2 ติดต่อกัน ส่งผลให้ต้นไม้ใหญ่ บริเวณสี่แยกคลองจิหลาด อ.เมืองกระบี่ และเป็นทางแยกไปหาดอ่าวนางล้มทับสายไฟขาดและพาดขวางกลางถนน เป็นเหตุให้การจราจรบริเวณดังกล่าวติดขัดเป็นเวลานาน และไฟฟ้าดับทั้งเมืองอีก 5 ชั่วโมง เจ้าหน้าที่ตำรวจต้องคอยจัดระเบียบ การจราจรและให้รถเลี่ยงไปเส้นทางอื่น ก่อนเจ้าหน้าที่การไฟฟ้านำรถกระเช้ามาเคลื่อนย้ายต้น ไม้ออกจากถนน และนำเลื่อยยนต์ตัดกิ่งไม้ที่กีดขวาง จากนั้นซ่อมแซมสายไฟฟ้าที่ขาด เพื่อให้จ่ายกระแสไฟฟ้าได้ ด้านนายเถลิงศักดิ์ ภูวญาณพงษ์ หัวหน้าปภ.จังหวัด กล่าวว่า ขณะนี้รับแจ้งความเสียหายมาอย่างต่อเนื่องและยังไม่สามารถสรุปตัวเลขที่ชัดเจนได้ แต่จากข้อมูลที่รับรายงานพบว่า มีบ้านเรือนประชาชนในพื้นที่ 6 อำเภอ ประกอบด้วย เมือง คลองท่อม ลำทับ เขาพนม และเกาะลันตา ได้รับความเสียหายรวม 380 หลังคาเรือน ส่วนพื้นที่การเกษตรส่วนใหญ่เป็นยางพาราเสียหายกว่า 1,100 ไร่ และเรือหางยาว 2 ลำ
เจ้าหน้าที่องค์การบริหารส่วนตำบลทับปริก พร้อมด้วยชาวบ้านช่วยกันลำเลียงชาวบ้านในชุมชนซอยหน้าวัดห้วยโต้ ม.4 ต.ทับปริก หลังจากที่คอสะพานห้วยโต้ขาด จากน้ำป่าไหลมาอย่างรุนแรง ทำให้สะพานขาดตั้งแต่เมื่อตอนเย็นวันที่ 6 มิถุนายน พ.ศ. 2555 ที่ผ่านมา ทำให้ชาวบ้านที่ติดอยู่จำนวนกว่า 20 ครอบครัว ต้องข้ามฝั่งด้วยวิธีนำล้อยางผูกรอก แล้วโหนเชือกข้ามฝั่งอย่างทุกลักทุเล แต่ก็ยังมีบางส่วนที่ยังไม่ยอมออกจากพื้นที่ เนื่องจากต้องอยู่ดูแลบ้าน
ฝนที่ตกหนักตลอดทั้งคืนที่ผ่านมา ในพื้นที่จังหวัดกระบี่ ทำให้น้ำป่าจากเทือกเขาพนมเบญจา ไหลผ่านพื้นที่ หมู่ 4,5,6,8 ตำบลทับปริก อำเภอเมือง จ.กระบี่ ปริมาณน้ำ และต่อเนื่องไปยังคลองกระบี่ใหญ่ เทศบาลเมืองกระบี่ ระดับน้ำสูงขึ้นต่อเนื่อง ล่าสุดเข้าท่วมบ้านพักผู้ประสบภัย ชุมชนหน้าพลับพลา ต.กระบี่ใหญ่ จำนวนกว่า 20 หลัง ชาวบ้านเก็บสัมภาระเตรียมพร้อมอพยพ เนื่องจากฝนตกลงมาอย่างต่อเนื่องทำให้ระดับน้ำสูงขึ้น
ภาคใต้ > จังหวัดพังงา

ที่จ.พังงา เกิดเหตุฝนตกหนักและลมกระโชกแรงหลายพื้นที่ของ อ.คุระบุรี ทำให้พืชผลทาง การเกษตรและบ้านเรือนเสียหายจำนวนมาก นาย มานิต เพียรทอง นายอำเภอ จึงนำส่วนราชการ ผู้บริหารองค์กรปกครองส่วนท้องถิ่น กำนันและผู้ใหญ่บ้าน ออกสำรวจความเสียหายพบบ้านเรือนเสียหาย ทั้งกระเบื้องหลุดแตก ปลิว และต้นไม้หักโค่นใส่ 21 หลัง โรงเรียนเสียหายอีก 2 แห่ง สวนยางพาราหักโค่น 2,400 ต้น
ภาคใต้ > จังหวัดนครศรีธรรมราช

ที่จ.นครศรีธรรมราช ชาวบ้านในหมู่บ้านชลวิจิตร ถ.พัฒนาการคูขวาง อ.เมืองนครศรีธรรมราช อยู่ในอาการหวาดผวา ภายหลังมีดินทรุดตัวเป็นหลุมลึกกว่า 1 เมตรในหมู่บ้าน จนรถยนต์ไม่สามารถสัญจรผ่านไปมาได้ ประกอบกับช่วงนี้มีฝนตกลงมาอย่างต่อเนื่อง จึงอาจทำให้ดินเกิดทรุดตัวมากขึ้น และกินเนื้อที่เข้าไปในบ้านพักจนอาจได้รับความเสียหาย ล่าสุดเริ่มมีผนังบ้านเรือนแตกร้าว โดยเฉพาะช่วงท้ายหมู่บ้าน
ภาคใต้ > จังหวัดตรัง

ที่จ.ตรัง เกิดฝนตกหนักอย่างต่อเนื่องตั้งแต่เมื่อคืนที่ผ่านมา ส่งผลให้ระดับน้ำในแม่น้ำลำคลองสายต่างๆ เพิ่มสูงขึ้น โดยวัดปริมาณน้ำฝนมากสุดใน อ.เมืองตรัง 62.2 มิลลิเมตร อีกทั้งยังมีต้นไม้ใหญ่หักโค่นล้มทับบ้านเรือนและสิ่งปลูกสร้างรวม 4 อำเภอได้แก่ ปะเหลียนเสียหายมากสุดรวม 9 ตำบล กว่า 180 หลังคาเรือน รองลงมาเมืองตรัง เสียหาย 20 หลัง กันตังเสียหาย 7 หลัง และรัษฎาเสียหาย 2 หลังคาเรือน
ด้านนาย ประทีป โจ้งทอง นายกสมาคมธุรกิจการท่องเที่ยวจังหวัดกล่าวว่า หลังจากฝนตกหนักติดต่อกัน 2 วัน และมีฟ้าคะนองคลื่นสูงกว่า 2 เมตร และมีลมกระโชกแรง ทำให้เรือท่องเที่ยวขนาดเล็กต้องจอดลอยลำจำนวนมาก เนื่องจากเกรงว่าไม่ปลอดภัย ส่วนเรือทัวร์ขนาดใหญ่ 80-100 ที่นั่งขึ้นไป ซึ่งมีประมาณ 10 ลำ ยังคงนำนักท่องเที่ยวล่องเรือเที่ยวทะเลตามปกติ แต่ได้ปรับโปรแกรมการท่องเที่ยวตามหมู่เกาะต่างๆ ลงเหลือ 3 เกาะคือ เกาะไหง เกาะเชือก และเกาะม้า ยกเว้นถ้ำมรกต เพราะอยู่ในจุดที่รับคลื่นลมมรสุมโดยตรง ซึ่งตอนนี้มีนักท่องเที่ยวบางส่วนขอยกเลิกการเดินทาง เพราะกลัวไม่ได้รับความปลอดภัยบางส่วนด้วย
เมื่อวันที่ 6 มิถุนายน 2555 เวลา 01.30 น.ได้เกิดพายุฝนฟ้าคะนองและลมกรรโชกแรง ทำให้ต้นพยุงอายุประมาณ 70 ปี ทั้ง 3 ต้น ที่ปลูกไว้ในศูนย์ประสานงานเขตห้ามล่าสัตว์ป่าหมู่เกาะลิบง กรมอุทยานแห่งชาติ สัตว์ป่าและพันธุ์พืช ถ.ป่าไม้ เขตเทศบาลเมืองกันตัง ได้ล้มทับบ้านพักของเจ้าหน้าที่และมีผู้เสียชีวิตจำนวน 2 คนได้แก่นางทิพวรรณ ปลอดทอง อายุ 32 ปี และ ด.ญ.ณัฐณิชา กุลพัตร์ หรือน้องนกยูง อายุ 2 ปี 7 เดือน ซึ่งเป็นแม่ลูกกัน  
ต่อมานายอำนาจ จันทรัฐ ป้องกันและบรรเทาสาธารณภัยจังหวัดตรัง ได้รับรายงานว่า ฝนที่ตกหนักลงมาอย่างต่อเนื่อง และคลื่นลมแรงในทะเลอันดามัน ส่งผลให้เรือประมงชื่อว่า ฮ๋องสถาพร ขนาดกว้าง 5.5 เมตร ยาว 16 เมตร ได้เกิดอัปปางลงพร้อมกัน จำนวน 2 ลำ ในบริเวณใกล้กับเกาะนก ตำบลนาเกลือ อำเภอกันตัง ทำให้ลูกเรือ จำนวน 15 คน ซึ่งประกอบไปด้วย ชายไทย 3 คน ชาวกัมพูชา 5 คน และชาวพม่า 7 คน ต้องลอยคออยู่กลางท้องทะเลอันดามันอยู่นานหลายชั่วโมง
จากนั้น เมื่อเวลา 12.30 น. คลื่นได้พัดพาร่างของชาวประมงทั้งหมดมาขึ้นฝั่ง ที่บ้านโคกเคียน หมู่ที่ 12 ตำบลหาดสำราญ อำเภอหาดสำราญ จังหวัดตรัง แต่ชาวประมงพื้นบ้านสามารถแถวนั้น สามารถช่วยขึ้นฝั่งมาได้ด้วยความปลอดภัย ขณะที่เรือประมงทั้ง 2 ลำ มูลค่ารวมกันประมาณ 10 ล้านบาท ยังคงจมอยู่ในท้องทะเลอันดามัน ต้องรอการสำรวจอีกครั้งหลังจากคลื่นลมแล้วว่า จะสามารถกู้ขึ้นมาได้หรือไม่
นอกจากนั้น ผลจากคลื่นลมแรงในทะเลอันดามัน ยังส่งผลให้เรือประมง และเรือท่องเที่ยว ทั้งหมด ต้องหยุดการเดินเรือในช่วงระยะเวลานี้ต่อไปอีกระยะหนึ่ง เนื่องจากสภาพอากาศที่เลวร้าย และมีความเสี่ยงต่อการเกิดอันตรายเป็นอย่างยิ่ง พร้อมทั้งต้องติดตามข่าวสารจากหน่วยงานต่างๆ อย่างใกล้ชิด ทำให้สำนักงานป้องกันและบรรเทาสาธารณภัยจังหวัดตรัง ต้องประกาศงดการเดินเรือ หวั่นจะมีเหตุร้ายเกิดขึ้นซ้ำอีก
ขณะเดียวกัน ยังเกิดพายุพัดรุนแรงในหลายพื้นที่ของจังหวัดตรัง ส่งผลให้ทั้งบ้านเรือน สวนยางพารา ต้นไม้ และเสาไฟฟ้าแรงสูง หักโค่นลงมาในพื้นที่ 7 อำเภอ โดยเฉพาะในพื้นที่อำเภอเมืองตรัง กับอำเภอห้วยยอด
ภาคใต้ > จังหวัดระนอง

ถนนรอยต่อระหว่างพื้นที่หมู่ 3 กับหมู่ 4 ตำบลบางใหญ่ อำเภอกระบุรี จังหวัดระนอง หนึ่งช่องจราจรถูกปิด เนื่องจากเกิดดินสไลด์ลงมาทับ สาเหตุเกิดจากฝนตกมาอย่างหนักติดต่อกันหลายวันในจังหวัดชายฝั่งทะเลอันดามันทำให้ดินอุ้มน้ำไว้ไม่อยู่ ประชาชนที่ต้องใช้เส้นทางดังกล่าวต้องใช้ความระมัดระวังในการสัญจรมากขึ้น วันที่ 4 มิถุนายน พ.ศ. 2555 ชาวบ้านประสบเหตุน้ำป่าไหลหลากเข้าท่วมพื้นที่ชุมชนหลายชุมชนในเขตพื้นที่ อ.เมืองระนอง รวมถึง เกิดดินเลื่อนไหลปิดทับเส้นทางในบริเวณพื้นที่ ต.หาดส้มแป้น อ.เมืองระนอง ล่าสุดเจ้าหน้าที่ทหาร กองพันทหารราบที่ 2 กรมทหารราบที่ 25 ได้จัดกำลังเจ้าหน้าที่ทหารกว่า 100 นาย ลงพื้นที่เพื่อช่วยเหลือประชาชนอย่างเร่งด่วนแล้ว
เมื่อช่วงเช้าของวันที่ 6 มิถุนายน พ.ศ. 2555 เกิดน้ำป่าไหลหลากเข้าท่วมพื้นที่หมู่ที่ 1-4 บ้านผักหนาม บ้านสองแพรก ต.ลำเลียง อ.กระบุรี จ.ระนอง ระดับน้ำสูงสุดประมาณ 3 เมตร เข้าท่วมบ้านเรือนประชาชนกว่า 20 หลังคาเรือน พื้นที่การเกษตรเสียหายเป็นจำนวนมาก ด้านหน่วยงานที่เกี่ยวข้องเร่งให้การช่วยเหลือแล้วขณะที่นายพีระศักดิ์ หินเมืองเก่า ผู้ว่าราชการจังหวัดระนอง ยอมรับว่า เป็นเหตุการณ์น้ำท่วมหนักที่สุดในรอบ 15 ปี
 ต่อมา เวลา 16.00 น.น้ำป่าได้ไหลทะลักเข้าท่วมพื้นที่ 3 ตำบลใน อ.กะเปอร์ จ.ระนอง ส่งผลให้ชาวบ้านเดือดร้อนกว่า 3,000 ครัวเรือน บางส่วนต้องอพยพไปยังพื้นที่ปลอดภัยโดยเจ้าหน้าที่ยังไม่อนุญาตให้เดินทางกลับบ้านในวันนี้ เพราะค่ำนี้จะมีน้ำทะเลหนุน หากมีฝนตกลงมาอีก จะทำให้น้ำป่าหลากเข้าท่วมเป็นรอบที่ 3
ภาคใต้ > จังหวัดสุราษฎร์ธานี

วันที่ 6 มิถุนายน พ.ศ. 2555 ได้เกิดน้ำป่าในพื้นที่ อำเภอวิภาดี ส่งผลให้ ตำบลตะกุกเหนือ หมู่ 9 1 13 16 11 กับ ตำบลตะกุกใต้ หมู่ 3 4 7 11 ชาวบ้านได้รับผลกระทบเกือบร้อยกว่า ครัวเรือน 
นอกจากนั้นน้ำยังไหลหลากไปยัง อำเภอคีรีรัฐนิคม ส่วนใหญ่ตั้งอยู่ริมภูเขาและริมแม่น้ำคลองยัน จึงเป็นพื้นที่เสี่ยงต่อน้ำป่าไหลหลาก ล่าสุดยังมีน้ำป่าไหลหลากเพิ่มระดับสูงขึ้นเรื่อยๆ หลายตำบลของ อ.คีรีรัฐนิคม ประกอบด้วย ต.น้ำหัก 10 หมู่บ้านคือ หมู่1,2,3,4,5,6,8,9 ,10 และ 11 ตำบลบ้านยาง 6 หมู่บ้านคือ ม.2,3,4, 8,10 และ 11 ตำบลท่าขนอน 3 หมู่บ้านคือ หมู่1 ,4และ หมู่ 15 และ หมู่3 ตำบลบ้านทำเนียบ มีชาวบ้านได้รับความเดือดร้อนเบื้องต้น 230 ครัวเรือน
วันที่ 12 มิถุนายน พ.ศ. 2555 สำนักงานป้องกันและบรรเทาสาธารณภัย จ.สุราษฎร์ธานี ได้สรุปความเสียหายจากน้ำท่วมครั้งนี้ มีพื้นที่ประสบภัยทั้งหมด 11 อำเภอ 52 ตำบล 322 หมู่บ้าน 12,551 ครัวเรือน 44,357 คน บ้านพักอาศัยพังเสียหายบางส่วน 71 หลัง พื้นที่การเกษตรเสียหาย 2,800 ไร่ ถนนชำรุด 90 สาย คอสะพานชำรุด 11 แห่ง ท่อระบายน้ำชำรุด 31 แห่ง มูลค่าความเสียหายเบื้องต้นจนถึงขณะนี้ประมาณ 40 ล้านบาท
ภาคใต้ > จังหวัดภูเก็ต

ระหว่างวันที่ 5 มิถุนายน พ.ศ. 2555 ถึง วันที่ 7 มิถุนายน พ.ศ. 2555 จากสภาวะฝนตกหนักและมีลมกระโชกแรงติดต่อกัน ในวันที่ 7 มิถุนายน พ.ศ. 2555 ยังคงมีฝนตกและมีลมกระโชกแรงตลอดทั้งวัน ส่งผลให้หลายพื้นที่ใน จ.ภูเก็ต มีน้ำท่วมขัง เช่น ในพื้นที่ ต.ป่าตอง อ.กะทู้ ต.ศรีสุนทร อ.ถลาง เป็นต้น ส่งผลให้ระดับน้ำในคูคลองต่างๆ ในเขตเทศบาลเมืองป่าตอง มีน้ำเอ่อล้น และไม่สามารถระบายลงทะเลได้ทัน ประกอบกับในระยะนี้ มีน้ำทะเลหนุน ส่งผลให้บริเวณสี่แยกหน้าโรงพยาบาลป่าตอง ถนนผังเมืองสาย ก มีระดับน้ำท่วมขังสูงประมาณ 1 เมตร และบริเวณสี่แยกใสน้ำเย็น ตลอดจนถนนราษฎร์อุทิศ 200 ปี มีระดับน้ำสูงประมาณ 50 เซนติเมตร
ขณะที่ในส่วนของพื้นที่ ต.ศรีสุนทร อ.ถลาง มีน้ำท่วมขังในหมู่บ้านการเคหะแห่งชาติ บ้านลิพอน ระดับน้ำสูงประมาณ 40 - 50 เซนติเมตร เป็นบริเวณกว้าง กินเนื้อที่ประมาณครึ่งหนึ่งของพื้นที่ทั้งหมด
ภาคใต้ > จังหวัดชุมพร

นาย เลิศวิโรจน์ โกวัฒนะ อธิบดีกรมชลประทาน เปิดเผยว่าล่าสุดศูนย์ประมวลวิเคราะห์สถานการณ์น้ำกรมชลประทาน รายงานสถานการณ์น้ำท่วมในพื้นที่ภาคใต้ หลังจากเกิดฝนตกหนักในช่วง 1 – 2 วันที่ผ่านมา ส่งผลให้เกิดน้ำท่วมในพื้นที่จังหวัดต่างๆ อาทิ จังหวัดระนอง ฝนที่ตกหนักทำให้เกิดน้ำท่วม ในพื้นที่อ.สุขสำราญ  บริเวณคลองนาคา และคลองกำพวน, อ.กะเปอร์ บริเวณคลองบางหิน น้ำท่วมสูงประมาณ 30 เซนติเมตร, อ.กระบุรี มีน้ำท่วมถนนเพชรเกษมสาย 4 บ้านทับหลี สถานการณ์น้ำท่วมยังทรงตัวและปิดการจราจรแล้ว ส่วนที่อ.เมืองระนอง มีน้ำท่วมบริเวณหน้าสำนักงานสาธารณสุขจังหวัดระนอง ประมาณ 15 เซนติเมตร
ภาคใต้ > จังหวัดยะลา

จังหวัดยะลาได้ประกาศเป็นพื้นที่ภัยพิบัติจากอุทกภัย 8 อำเภอ ในช่วงวันที่ 4 มกราคม พ.ศ. 2555 ถึง 13 กุมภาพันธ์ พ.ศ. 2555
ภาคใต้ > จังหวัดนราธิวาส

นาย สามารถ วราดิศัย รองผู้ว่าราชการจังหวัดนราธิวาสประกาศพื้นที่ภัยพิบัติฉุกเฉิน ใน 13 อำเภอหรือทั้งจังหวัด ซึ่งมีผู้ประสบภัยล่าสุดรวม 25,158 คนได้อพยพประชาชนไปยังอาศัยอยู่ที่ศูนย์อพยพเป็นการชั่วคราวแล้ว จำนวน 345คน แยกเป็น อ.จะแนะ 75 คน อ.แว้ง 27 คน อ.สุไหงโก-ลก 160 คน อ.สุคิริน 83คน ส่วนสิ่งสาธารณูปโภคที่ได้รับความเสียหายจากอุทกภัยในครั้งนี้ประกอบด้วย ถนนถูกน้ำท่วมจนยานพาหนะไม่สามารถสัญจรไปมาได้ 13 สาย คอสะพานถูกน้ำกัดเซาะ 2 แห่ง และฝายน้ำล้นถูกน้ำที่เชี่ยวกรากพัดเสียหาย 2 แห่ง
แหล่งข้อมูลอื่น

น้ำท่วมครั้งใหญ่ ปี พ.ศ. 2555[ลิงก์เสีย]
อุทกภัยในประเทศไทย พ.ศ. 2555
พยากรณ์อากาศ เก็บถาวร 2012-10-27 ที่ เวย์แบ็กแมชชีน
ประกาศกรมอุตุนิยมวิทยา
เกิดดินสไลด์ปิดถนนที่ อ.กระบุรี จ.ระนอง หลังฝนตกติดต่อกันหลายวัน[ลิงก์เสีย] อ้างอิงจาก สถานีโทรทัศน์ไทยพีบีเอส
น้ำป่าไหลหลาก ปี 2555[ลิงก์เสีย]
อุทกภัยครั้งใหญ่ ปี 2555[ลิงก์เสีย]
น้ำท่วมทั่วประเทศไทย ปี 2555[ลิงก์เสีย]
โลบีเลีย

| โลบีเลีย |
| --- | --- |


การจำแนกชั้นทางวิทยาศาสตร์
อาณาจักร:: พืช (Plantae)
หมวด:: พืชดอก (Magnoliophyta)
ชั้น:: พืชใบเลี้ยงคู่ (Magnoliopsida)
อันดับ:: แอสทีราเลส (Asterales)
วงศ์:: วงศ์พระจันทร์ครึ่งซีก (Campanulaceae)
สกุล:: โลบีเลีย (Lobelia)
สปีชีส์:: โลบีเลีย คาร์ดินาลิส  (L.  cardinalis) 
ชื่อทวินาม
Lobelia cardinalis 

โลบีเลีย คาร์ดินาลิส (syn. L. fulgens, cardinal flower) เป็นสายพันธุ์ของ โลบีเลีย มีถิ่นกำเนิดในทวีปอเมริกา, แคนาดาบริเวณตะวันออกเฉียงใต้ผ่านทางทิศใต้ทิศตะวันออกและทิศตะวันตกเฉียงใต้ของสหรัฐอเมริกา เม็กซิโก อเมริกากลาง และทางเหนือของโคลัมเบีย
ไรโบโซมอล อาร์เอ็นเอ

rRNA ชิ้นเล็ก, 5' domain จากฐานข้อมูลRfam  RF00177
ไรโบโซมอล อาร์เอ็นเอ (Ribosomal RNA; rRNA) เป็นองค์ประกอบสำคัญของไรโบโซม ที่มีหน้าที่สังเคราะห์โปรตีนภายในเซลล์ การทำงานของ rRNA เกี่ยวข้องกับกลไกการถอดรหัสจาก mRNA ไปเป็นกรดอะมิโน และทำปฏิกิริยากับ tRNAs ที่นำกรดอะมิโนเข้ามาต่อกันระหว่างทรานสเลชัน ด้วยการเร่งปฏิกิริยา peptidyl transferase
แหล่งข้อมูลอื่น

Ribosomal RNA เก็บถาวร 2007-09-27 ที่ เวย์แบ็กแมชชีน by Denis LJ Lafontaine and David Tollervey
SILVA rRNA Database Project (also includes Eukaryotes (18S) and LSU (23S/28S))
European database on small subunit ribosomal RNA
Ribosomal Database Project II เก็บถาวร 2020-08-19 ที่ เวย์แบ็กแมชชีน
16S rRNA, BioMineWiki เก็บถาวร 2019-04-27 ที่ เวย์แบ็กแมชชีน
โลปา

| ประชากรทั้งหมด |
| --- | --- |
ประมาณ 600,000 คน
ภูมิภาคที่มีประชากรอย่างมีนัยสำคัญ
 จีน: 2300 (ปี 2000)
 อินเดีย: 575,000 (ปี 2000)
ภาษา
ภาษาโลปา, ภาษาทิเบต
ศาสนา
ศาสนาเพิน
กลุ่มชาติพันธุ์ที่เกี่ยวข้อง
ชาวทิเบต 
โลปา (ทิเบต: ལྷོ་པ་, ไวลี: lho pa, พินอินทิเบต: lhö ba) หรือ ลั่วปา (珞巴族) เป็นชนกลุ่มน้อยกลุ่มหนึ่งที่อาศัยอยู่ภายในแถบซานหนานและญิงจีของเขตปกครองตนเองทิเบตของสาธารณรัฐประชาชนจีน และทางตะวันออกเฉียงเหนือของอินเดีย ตามประกาศของคณะกรรมการกิจการชาติพันธุ์แห่งประเทศจีน ช่วงทศวรรษ 1980 มีประชากรชาวโลปาทั้งหมดประมาณ 300,000 คนใน  แต่ตอนนี้มีประมาณ 600,000 คน
ชาวโลปาที่อาศัยอยู่ในเขตปกครองตนเองทิเบตในประเทศจีนนั้นมีจำนวนแค่เล็กน้อยถืงประมาณ 2,000 คน ข้อแตกต่างต่างจากชาวทิเบตก็คือพวกเขาไม่นับถือพระพุทธศาสนาแบบทิเบต และความหมายของชื่อเผ่าโลปานั้นก็มามีความหมายว่า "คนทางใต้" ในภาษาทิเบต
ไข่ต้ม

ไข่ต้ม เป็นอาหารจากไข่ของสัตว์ปีกหรือสัตว์ชนิดอื่นๆ ที่นิยมรับประทานคือ ไข่ไก่ ไข่เป็ด ไข่นกกระทา ทำโดยแช่ไข่ในภาชนะที่มีน้ำ ให้ความร้อนจนเดือด เนื้อไข่ที่เหลวจะแปรสภาพเป็นของแข็ง ถ้าต้มไม่สุก เรียกว่า ไข่ลวก ซึ่งนิยมรับประทานเป็นอาหารเช้า ถ้าไข่ขาวสุกแต่ไข่แดงไม่สุก (ต้ม 7-8 นาที) เรียกว่า ไข่ต้มยางมะตูม
ไข่ต้มนำไปทำอาหารต่อยอด เช่น ไข่ลูกเขย ไข่พะโล้ หรือนำมาทำยำไข่ต้ม ไข่ปิ้ง บางที่ ก็ใช้ไข่ต้มมาเสียบไม้ปิ้ง บ้างก็นำไปรับประทานกับสลัดผัก โดยนิยมหั่นเป็นแว่นๆ
คุณค่าทางอาหาร

ไข่ต้มหนึ่งฟอง ประมาณ 30 กรัม ให้พลังงาน 80 แคลลอรี่
วัฒนธรรม

ไข่ต้มนำมาใช้เป็นเครื่องบวงสรวง เช่น เสียบยอดบายศรี ประเพณีแต่งงานบางที่ก็มีการป้อนไข่ต้มระหว่าง เจ้าบ่าว เจ้าสาว
ไข่ต้มยังเป็นที่นิยมใช้ของแก้บนพระพุทธโสธร โดยมักถวายไข่ต้ม 100 ฟอง
การต้มไข่ยังสามารถเป็นกิจกรรมในสถานที่ท่องเที่ยวที่มีน้ำพุร้อนอีกด้วย
โลกที่สี่

โลกที่สี่ เป็นการขยายความแบบจำลองสามโลก หมายความถึง
กลุ่มประชากรย่อยที่ถูกกีดกันจากสังคมโลก
คนหาของป่าล่าสัตว์ เร่ร่อน ท้องทุ่ง (pastoral) และคนที่ทำเกษตรกรรมเพื่อการยังชีพที่อาศัยอยู่นอกเหนือจากบรรทัดฐานอุตสาหกรรมสมัยใหม่
กลุ่มประชากรย่อยที่อาศัยอยู่ในประเทศโลกที่หนึ่ง แต่มีมาตรฐานการครองชีพอย่างประชากรโลกที่สาม หรือประเทศกำลังพัฒนา
ทั้งนี้ คำนี้ไม่เป็นที่ยอมรับกันทั่วไป "โลกที่สี่" ยังใช้หมายถึงส่วนอื่นของโลกโดยเทียบกับแบบจำลองสามโลก
โกปาอาเมริกา 2024 รอบชิงชนะเลิศ

โกปาอาเมริกา 2024 รอบชิงชนะเลิศ เป็นการแข่งขันฟุตบอลนานาชาติเพื่อหาผู้ชนะของโกปาอาเมริกา 2024 โดยจัดขึ้นที่ฮาร์ดร็อกสเตเดียม ในไมแอมีการ์เดนส์ รัฐฟลอริดา เมื่อวันที่ 14 กรกฎาคม ค.ศ. 2024 การแข่งขันล่าช้ากว่าหนึ่งชั่วโมงยี่สิบนาที เนื่องจากความแออัดยัดเยียดและเหตุการณ์อื่น ๆ ที่เกิดขึ้นใกล้สนามกีฬา
ในการป้องกันแชมป์ อาร์เจนตินาเอาชนะโคลอมเบีย 1–0 หลังจากช่วงต่อเวลาพิเศษ คว้าแชมป์โกปาอาเมริกาเป็นสมัยที่ 16 ในจำนวนการเข้าร่วม 30 ครั้งของอาร์เจนตินา และเป็นตำแหน่งแชมป์ทัวร์นาเมนต์สำคัญ 3 ครั้งติดต่อกันของอาร์เจนตินา โดยก่อนหน้านี้คือ โกปาอาเมริกา 2021 และฟุตบอลโลก 2022 ซึ่งเป็นความสำเร็จที่สเปนเคยทำได้ก่อนหน้านี้ในปี 2008, 2010 และ 2012
การแข่งขัน

เอมิเลียโน มาร์ติเนซ ผู้รักษาประตูชาวอาร์เจนตินาเซฟได้ 4 ครั้ง ลิโอเนล เมสซิ กัปตันทีมชาติอาร์เจนตินา บาดเจ็บจนไม่สามารถเล่นต่อได้ในนาทีที่ 64 นิโกลัส กอนซาเลซ ปีกอาร์เจนตินายิงล้ำหน้าในนาทีที่ 75
การแข่งขันเข้าสู่ช่วงต่อเวลาพิเศษ หลังจากเสมอกันในเวลาปกติ 0–0 เลาตาโร มาร์ติเนซ ถูกเปลี่ยนตัวเข้ามาในนาทีที่ 97 สิบห้านาทีต่อมา โยบานิ โล เซลโซ ส่งบอลให้มาร์ติเนซทำประตูชัยในการแข่งขันนี้
การแข่งขัน > รายละเอียด

21.22น. เขตเวลาตะวันออก (UTC−4)
| อาร์เจนตินา  | 1–0 (ต่อเวลาพิเศษ) |  โคลอมเบีย |
| --- | --- | --- |
|  เลา. มาร์ติเนซ  112' | รายงาน (คอนเมบอล) รายงาน (คอนคาแคฟ) |  |
ผู้ชม: 65,300 คน
ผู้ตัดสิน: ราฟาแอล เกลาส์ (บราซิล)
| --- | --- |
             อาร์เจนตินา :              โคลอมเบีย 
| --- | --- |
 ผู้เล่นยอดเยี่ยมประจำนัด:  อังเฆล ดิ มาริอา (อาร์เจนตินา) ผู้ช่วยผู้ตัดสิน:  บรูนู ปีริส (บราซิล)  โรดรีกู โกเรอา (บราซิล)  ผู้ตัดสินที่สี่:  ฆวน เบนิเตซ (ปารากวัย)  ผู้ตัดสินที่ห้า:  เอดัวร์โด การ์โดโซ (ปารากวัย)  ผู้ช่วยผู้ตัดสินใช้วีดิทัศน์:  โรโดลฟู โตสกี (บราซิล)  ผู้ช่วยของผู้ช่วยผู้ตัดสินใช้วีดิทัศน์:  ดานีลู มานิส (บราซิล)  ดานีแยล นอบรี (บราซิล)  ปาบลู กงซัลวิส (บราซิล) :  กฎการแข่งขัน เวลาการแข่งขันปกติ 90 นาที  ต่อเวลาพิเศษ 30 นาที หากมีผลเสมอในเวลา  ดวลลูกโทษ หากยังมีผลเสมอในช่วงต่อเวลา  แต่ละทีมจะระบุผู้เล่นสำรองได้สูงสุด 15 คน  เปลี่ยนตัวผู้เล่นได้สูงสุด 5 คน โดยอนุญาตให้เปลี่ยนตัวได้ครั้งที่ 6 ในช่วงต่อเวลาพิเศษ  แต่ละทีมจะได้รับโอกาสเพียงสามครั้งในการเปลี่ยนตัว โดยมีโอกาสครั้งที่สี่ในช่วงต่อเวลาพิเศษ
เลาตาโร มาร์ติเนซ ยิงประตูชัยให้กับอาร์เจนตินา
แตโปดอง-1

แตโปดอง-1 (เกาหลี: 대포동-1; ฮันจา: 大浦洞-1) เป็นขีปนาวุธติดหัวรบพิสัยกลางแบบ 3 ท่อน พัฒนาโดยเกาหลีเหนือ และยังอยู่ในประจำการ ขีปนาวุธนี้ เดิมพัฒนาจากต้นแบบจรวดสคัดของรัสเซีย และสามารถใช้งานเป็นระบบปล่อยอาวุธนิวเคลียร์ และจรวดสำหรับเดินทางสู่อวกาศก็ได้
ประวัติ

เมื่อวันที่ 31 สิงหาคม พ.ศ. 2541 เกาหลีเนือประกาศว่าตนได้ใช้จรวดเพื่อปล่อยดาวเทียมดวงแรก ชื่อ Kwangmyŏngsŏng จากฐานปล่อยในแหลม Musudan-ri แต่แหล่งข่าวทางประเทศตะวันตกไม่เคยประกาศถึงการตรวจพบดาวเทียมดังกล่าวในวงโคจรแต่อย่างใด จึงเข้าใจกันว่า ท่อนที่ 3 คงจะลุกไหม้ และดาวเทียมนั้นก็ถูกเผาไหม้ไปด้วยอย่างรวดเร็ว
หลังจากการปล่อย Kwangmyŏngsŏng แล้ว ก็มีการเผยแพร่ข้อมูลการปล่อยตามมา สำหรับการบินในวงโคจร จรวดท่อนแรกเผาไหม้ 95 วินาที และตกลงในทะเลญี่ปุ่น ที่พิกัด 40°51′N 139°40′E﻿ / ﻿40.850°N 139.667°E﻿ / 40.850; 139.667 ท่อนที่สองเผาไหม้ 144 วินาที และตกลงในมหาสมุทรแปซิฟิก ที่ 40°13′N 149°07′E﻿ / ﻿40.217°N 149.117°E﻿ / 40.217; 149.117 ส่วนท่อนที่สาม เผาไหม้ต่อไปอีก 27 วินาที สื่อของเกาหลีเหนือระบุว่า วัสดุดังกล่าวอยู่ในวงโคจรนานประมาณ 5 นาที หลังปล่อยจากฐาน
รายละเอียด

แรงผลักดัน : 525.25 kN
มวลรวม : 33 406 kg
เส้นผ่านศูนย์กลาง : 1.80 m
ความยาว: 25.80 m
ท่อนแรกของจรวด เป็นขีปนาวุธติดหัวรบพิสัยกลาง เรียกว่า โนดอง-1
ผู้ดำเนินการ

กองทัพเกาหลีเหนือ เป็นผู้ดำเนินการควบคุมจรวดแตโปดอง-1
ดูเพิ่ม

แตโปดอง
แหล่งข้อมูลอื่น

Encyclopedia Astronautica
โทซากะ ริน

| โทซากะ ริน |
| --- | --- |
ตัวละครใน มหาสงครามจอกศักดิ์สิทธิ์
ให้เสียงโดย: อุเอดะ คานะ (ญี่ปุ่น) เมลา ลี (อังกฤษ) อรุณี นันทิวาส
ประวัติ
ตำแหน่ง: มาสเตอร์ของ อาเชอร์, ทายาทตระกูลโทซากะ
ญาติ: มาโต้ ซากุระ (น้องสาว), โทซากะ อาโออิ (มารดา), โทซากะ โทคิโอมิ (บิดา : เสียชีวิต)
สัญชาติ: ญี่ปุ่น
ชื่ออื่น: คาไลโด-รูบี้ (เมื่อแปลงร่างโดย คาไลโดสติ๊ก)
ความสามารถ: จอมเวทย์อัญมณี
โทซากะ ริน (ญี่ปุ่น: 遠坂 凛; โรมาจิ: Tōsaka Rin) ตัวละครจากเกมซาวนด์โนเวลของ ไทป์-มูน และการ์ตูนเรื่อง เฟต/สเตย์ไนต์ เป็นนักเรียนดีเด่นและดาวประจำโรงเรียนที่ชิโร่ศึกษาอยู่ ฉากหน้าเธอเป็นนักเรียนดีเด่นคนหนึ่ง แต่เบื้องหลังเธอเป็น 1 ในจอมเวทย์ทั้ง 7 ที่มาเข้าร่วมสงครามจอกศักดิ์สิทธิ์ครั้งที่ 5 ทีมีสายเลือดตระกูลจอมเวทย์ติดตัวอยู่
เธอมีความรู้ความสามารถในเชิงเวทย์เป็นอย่างมาก และสามารถใช้เวทมนตร์ได้อย่างคล่องแคล่วและเฉียบขาด พ่อของเธอเสียชีวิตในสงครามจอกศักดิ์สิทธิ์ครั้งที่ 4 เธอจึงตั้งใจฝึกฝนการใช้เวทมนตร์สืบต่อจากเขา ในสงครามจอกศักดิ์สิทธิ์ครั้งที่ 5 เธอพยายามที่จะอัญเชิญข้ารับใช้สายเซเบอร์ออกมา แต่ในระหว่างการอัญเชิญ เกิดความผิดพลาด ทำให้ข้ารับใช้ที่เธออัญเชิญมานั้นเป็นสายอาเชอร์แทน
วันเกิดของเธอคือวันที่ 3 กุมภาพันธ์  กรุ๊ปเลือด O ในช่วงของ เฟต/ซีโร่ เธอสูง 124 ซม. น้ำหนัก 29 กก. 10 ปีผ่านไป เธอได้โตขึ้นเป็นสูง 159 ซม. น้ำหนัก 47 กก. และสัดส่วน B77/W57/H80
สำหรับ เสียงพากย์ ของรินนั้นคือเสียงของ อุเอดะ คานะ ในภาษาญี่ปุ่น ส่วนภาษาอังกฤษนั้นเป็นของ เมลา ลี
ประวัติ

เมื่อ 2 ศตวรรษที่แล้ว ตระกูลโทซากะได้ร่วมมือกับตระกูลมาคิริและไอนซ์เบิร์น ในการจัดตั้งสงครามจอกศักดิ์สิทธิ์ขึ้นมาภายในเมืองฟุยูกิ ซึ่งเป็นเมืองที่เต็มเปี่ยมไปด้วยพลังวิญญานที่กล้าแข็งเป็นอันดับสองของประเทศญี่ปุ่น โดยที่เมืองนั้นเป็นของบรรพบุรุษของริน โทซากะ นางาโตะ ซึ่งเขาได้ใช้เมืองนี้เป็นสมรภูมิสำหรับปัจจุบันและอนาคต ตามคำสั่งของตระกูลไอนซ์เบิร์น นางาโตะนั้นเป็นลูกศิษย์ของเซลเร็ช และเป็นชาวคริสเตียน ด้วยสถานะของเขาทั้ง 2 อย่างนั้นทำให้เขากลายเป็นผู้ที่มีอำนาจทั้งในสมาคมจอมเวทย์และองค์กรศาสนา ซึ่งเป็นส่วนผลักดันให้ตระกูลโทซากะเข้าร่วมสงครามจอกศักดิ์สิทธิ์ได้โดยไม่ถูกขัดขวางโดยทั้งสององค์กรนี้เลย
รินได้เติบโตขึ้นมาภายใต้ตระกูลโทซากะในฐานะผู้สืบทอดของตระกูล โดยโทซากะ โทคิโอมิ พ่อของเธอ เมื่อสิบปีก่อน พ่อของเธอได้ถูกเลือกให้เป็นมาสเตอร์ในสงครามจอกศักดิ์สิทธิ์ครั้งที่ 4 ซึ่งตอนนั้นเองเขาก็ได้บอกรินให้ปกป้องตระกูลโทซากะเอาไว้จะนว่าเขาจะกลับมา หลังจากที่พ่อของเธอตายในสงคราม รินก็ได้พยายามฝึกฝนเชิงเวทย์ของเธอให้แข็งแกร่งขึ้นเรื่อยๆ จนสมบูรณ์แบบโดยมี โคโตมิเนะ คิเรย์ เป็นคนชี้แนะในบางเรื่องเท่านั้น
ซึ่งตลอดเวลาที่เธอฝึกฝนเวทมนตร์นั้น เธอไม่ได้สุงสิงกับใครเลยจนทำให้เธอไม่มีเพื่อน ดังนั้น เพื่อการเปลี่ยนแปลงวิถีชีวิตของเธอ เธอจึงพยายามที่จะทำตัวให้สมบูรณ์แบบเพื่อที่จะเรียกร้องความสนใจจากคนรอบข้าง แม้ว่าแท้จริงแล้วเธอจะเป็นคนที่ขี้งก มีนิสัยทอมบอย และขี้เกียจเป็นอย่างมากทีเดียว
แม้ว่ารินจะไม่พอใจในชาติตระกูลของตัวเองที่จะต้องมาแข่งขันกันเรื่องการใช้เวทมนตร์อย่างเอาเป็นเอาตาย แต่เธอก็ยังคงต้องการที่จะพัฒนาทักษะจอมเวทย์ของตนเองให้แข็งแกร่ง เธอผิดหวังมากที่ข้ารับใช้ที่เธออัญเชิญมานั้นเป็นประเภทอาเชอร์ และมักจะทะเลาะกับเขาเป็นประจำ อย่างไรก็ตาม พวกเขาก็สามารถสนิทสนมกันได้อย่างรวดเร็ว
ความสามารถ

ด้วยสายเลือดของตระกูลโทซากะ ทำให้รินมีความเชี่ยวชาญในการแปรรูปพลังเวทย์และถ่ายทอดไปบรรจุไว้ในสิ่งของต่างๆ ด้วยเพราะว่าการที่จอมเวทย์คนนีง จะปลดปล่อยพลังเวทย์จำนวนมากออกมานั้นจะเป็นไปได้ยากเพราะมีข้อจำกัดทางร่างกายของจอมเวทย์คนนั้นๆ รินจึงทำการเก็บสะสมพลังเวทย์เหล่านั้นไว้ในอัญมณีทุกวันเป็นกิจวัตร ยามใดที่เธอต้องการใช้พลังเวทย์ปริมาณมากๆ เธอจะนำอัญมณีเหล่านั้น
มาใช้ ซึ่งถ้าใช้อัญมณีเหล่านั้นโจมตี ความรุนแรงของมันก็จัดอยู่ในระดับ A ได้เลยทีเดียว
เวทมนตร์ที่เธอใช้บ่อยที่สุดในการรุกคู่ต่อสู้ เห็นจะเป็นการใช้เวทมนตร์ของฟินแลนด์ที่เรียกว่า แกน/กันดร์ คือการรวบรวมมานาไว้ที่ปลายนิ้ว ให้มีลักษณะเป็นลูกกลมๆ สีดำ แล้วยิงออกไปคล้ายกับกระสุน  ซึ่งแต่เดิมเวทย์นี้เคยถูกใช้ในการสาปแช่ง แต่รินก็สามารถดัดแปลงนำมาใช้ในรูปแบบนี้ และสามารถทำให้สามารถยิงออกไปได้หลายนัดติดต่อกันได้ด้วยการดัดแปลงคาถาในการร่ายเวทย์นี้
นอกจากนั้นรินยังมีความสามารถในการเสริมความแข็งแกร่งให้กับวัตถุในเบื้องต้นด้วย แม้ว่ามันจะไม่ใช่ความสามารถพิเศษของเธอก็ตามที แต่ในช่วงแรกของ เฟต สเตย์ไนต์ เธอก็ใช้ได้เชี่ยวชาญกว่าชิโร่หลายเท่า โดยส่วนมากเธอมักจะใช้ทักษะนี้ในการเสริมความแข็งแกร่งให้กับขาของเธอ อย่างเช่นในช่วงแรกที่เธอเสริมความแข็งแกร่งให้กับขาของเธอเพื่อใช้ในการหลบหลีกการโจมตีของแลนเซอร์ ซึ่งเธอก็จะไม่นำมันมาใช้มากนักเพราะว่าการเสริมความแข็งแกร่งนี้เป็นเวทมนตร์ที่ถือว่าใช้ยากที่สุด
บทบาทในเรื่อง

ในช่วงบทนำของ เฟต/สเตย์ไนต์ จะกล่าวถึงรินในช่วงที่เธอเตรียมตัวเข้าร่วมในสงครามจอกศักดิ์สิทธิ์ครั้งที่ 5 ซึ่งเธอเปิดเผยให้ข้ารับใช้ของเธอที่เธอไม่ได้ตั้งใจที่จะอัญเชิญออกมา อาเชอร์ ทราบว่าเธอเข้าร่วมสงครามครั้งนี้โดยไม่ได้มีเป้าหมายว่าจะได้ครอบครองจอกศักดิ์สิทธิ์เลย ซึ่งเดิมทีข้ารับใช้ที่เธอตั้งใจที่จะเรียกออกมานั้นคือเซเบอร์ แต่ว่าเธอก็สามารถทำความคุ้นเคยกับเขาได้อย่างรวดเร็ว
ในระหว่างที่เธอกำลังสำรวจหามาสเตอร์คนอื่นๆ ในช่วงแรกของเรื่องนั้น เธอได้ถูกโจมตีโดยแลนเซอร์ที่โรงเรียนโฮมุระบาระ อาเชอร์จึงต้องต่อสู้กับเขาเพื่อปกป้องริน แต่แล้วชิโร่ก็เข้ามาพบเห็นเข้าทำให้การต่อสู้ต้องชะงัก เมื่อแลนเซอร์จำเป็นต้องปลีกตัวออกจากการแข่งขันไปสังหารชิโร่เพื่อปิดปาก  หลังจากที่ชิโร่ถูกแลนเซอร์สังหารแล้ว รินได้ชุบชีวิตชิโร่ขึ้นมาอีกครั้งด้วยอัญมณีประจำตระกูลที่เปี่ยมไปด้วยมานาและเป็นสื่ออัญเชิญอาเชอร์ด้วยการใช้มันใส่เข้าไปแทนหัวใจของชิโร่ที่ถูกแลนเซอร์แทงจนทะลุ และหนีไปพร้อมปล่อยให้ชิโร่ฟื้นขึ้นมาเอง เธอเชื่อว่าแลนเซอร์จะต้องตามมาสังหารชิโร่อีกครั้งแน่ หากว่าเขารู้ว่าชิโร่ยังมีชีวิตอยู่ เธอจึงรีบมาที่บ้านของชิโร่เพื่อสังเกตการณ์ และเธอก็ได้พบกับข้ารับใช้ประเภทเซเบอร์เป็นครั้งแรก และเนื้อเรื่องทั้งสามของ เฟต/สเตย์ไนต์ ก็เริ่มแยกออกจากกันตรงนี้
ในช่วงแรกของเนื้อเรื่อง รินได้ใช้ตราเวทย์บังคับอาเชอร์เพียงแค่ 2 ครั้งเท่านั้น คือบังคับให้เขาเชื่อฟังคำสั่งเธอทุกอย่าง และอย่างที่สองคือบังคับให้เขาหายตัวไปเพื่อหลีกเลี่ยงการโจมตีของเซเบอร์ โดยในเนื้อเรื่องทั้งหมด หน้าที่ตัวดำเนินเรื่องของเธอได้ถูกแทนที่โดยชิโร่ไปโดยปริยาย
ในบทเฟต รินมีบทบาทสำคัญในฐานะครูผู้สอนเชิงเวทย์ในด้านต่างๆ ให้กับชิโร่ที่มีข้ารับใช้ที่แข็งแกร่งอย่างเซเบอร์ แม้ว่าความบ้าระห่ำของชิโร่ที่ทำให้เธอต้องเสียข้ารับใช้ของเธอ อาเชอร์ และโอกาสที่จะชนะสงครามไป และเธอแสดงออกกับเซเบอร์คล้ายกับว่าเธอเป็นพวกที่ชอบทั้งสองเพศ ในช่วงหลังเธอจะถูกคิเรย์ทำร้ายที่บ้านของชิโร่ แต่เธอก็สามารถรอดมาได้และไปที่ลอนดอนเพื่อที่จะเป็นจอมเวทย์ที่แท้จริงหลังจากที่สงครามจบลง
ในบท อันลิมิเต็ด เบลด เวิร์คส เธอมีบทบาทเป็นตัวละครหลักของบทนี้ และ ยังเป็นมาสเตอร์ของเซเบอร์  ความรู้สึกที่เธอมีต่อชิโร่ เธอก็ได้แสดงออกมากที่สุดในบทนี้เช่นกัน ในบท เฮฟเว่นส ฟีล เธอได้ใช้ ดาบอัญมณีของเซลเร็ช เพื่อเอาชนะซากุระ และในทุกบท เธอก็จะคอยอยู่เคียงข้างชิโร่เสมอ
ใน เฟต/ฮอลโลว์อาตาราเซีย

นอกจากนั้นในเนื้อเรื่องของ เฟต/ฮอลโลว์อาตาราเซีย เธอก็ได้ใช้ คาไลโดสติ๊ก ที่เป็นสิ่งประดิษฐ์ของเซลเร็ชที่ใช้ในการดึงเอาความรู้ของผู้ใช้คนอื่นๆ มาสู่ผู้ใช้ในปัจจุบัน และเป็นแหล่งสะสมมานา อย่างไรก็ตาม เจ้าคาไลโดสติ๊กนี่ก็มักจะทำให้ผู้ใช้ต้องพบกับความอับอาย อย่างในกรณีของรินนี่เธอใช้มัน และมันก็ทำให้เธอกลายเป็นสาวน้อยเวทมนตร์ คาไลโด-รูบี้ ไปโดยปริยาย